# data[].attributes.body
Neatskaties! Gribas cerēt, ka tā iespējams izbēgt no briesmām. Nezināsi, neredzēsi, nejutīsi, un viss beigsies labi. Bet varbūt tomēr saņemt drosmi un atskatīties? Reizēm, lai atrisinātu visbaisākās mīklas, ir nepieciešams doties bailēm tieši pretī.

Bruno un Vilis varētu mierīgi turpināt vienmuļo dzīvi bērnu namā, bet apstākļu sakritība raisa zēnos aizdomas par kādu tumšu noslēpumu. Tas noglabāts pamestā mājā, kura, izrādās, nemaz nav tik neapdzīvota, kā šķiet. Liktenis nolēmis pārbaudīt abu draugu drosmi un atjautību. Kā jau zinātkāriem puikām viņiem gribas mesties piedzīvojumos, bet, ja vien iepriekš varētu zināt, ko tas maksās...

“Neatskaties” ir stāsts par patiesu draudzību, bīstamiem atklājumiem un nervus kutinošām dēkām.

# data[].attributes.body
“Sirds plaukstā” ir stāsts par pusaugu meiteni un viņas neparasti parasto ģimeni. Viņa mācās spāņu valodu un paukošanu, spēlē klavieres, skolā organizē dzīvnieku aizsardzības dienu un ir mazliet iemīlējusies. Vinko Mēderndorferam izdevies atrast veidu, kā runāt ar lasītāju par smagu tematu – īpašajiem bērniem –, priekšplānā tomēr izvirzot jauniešiem aktuālas tēmas: skolas un ģimenes dzīvi, draudzību, emocionālo pasauli un vēlmi būt pieņemtam. Tas ir cilvēcīgs stāsts, kas aizkustinās ikvienu. Šādi stāsti ir vajadzīgi, lai mēs kļūtu par iekļaujošu sabiedrību un atzītu, ka visi esam dažādi un tomēr mīlami un vērtīgi.

# data[].attributes.body
Marts Meniņš mācās 6.klasē, bet tas nenozīmē, ka viņš nevar rīkoties kā pieaudzis. Iespējams, ka īsti bruņinieki, džentlmeņi vai godavīri savos zēnu gados ir bijuši mazliet neprātīgi, gatavi īstenot vistrakākās idejas.

Un ir arī viņa – kāda svešiniece, kurai ir jāpalīdz un, kura kļūst par savējo Marta nelielajā komandā.

Tā sākas deviņu dienu piedzīvojumi, kad ir gan jānotic, jāizseko un jānovēro, gan jāstājas pretim ļaunumam. Ar labiem nodomiem ir par maz, jābūt pārliecībai, ka iejaucoties pieaugušo pasaulē, pusaudži nebūs kļūdījušies.

„M+A” ir jau septītā Dzintara Tilaka grāmata, kuru autors veltījis skolas vecuma lasītājiem.

# data[].attributes.body
1996. gads. Ehoridžas skolas balles vakarā bez vēsts pazūd septiņpadsmitgadīgā Sāra Korkorāna.

2014. gads. Helovīna tematiskajā atrakciju parkā “Slaktiņzeme” tiek atrasta nogalināta jaunā Leisija Kildafa.

Un tagad mazajā Ehoridžas pilsētiņā ir pazudusi vēl viena skaista, populāra vidusskolniece…

Visu vēl vairāk sarežģī fakts, ka Ehoridžā uz dzīvi pie savas vecāsmātes ierodas Elerija un Ezra Korkorāni – reiz pazudušās Sāras dvīņumāsas bērni, kuru māte Seidija ievietota rehabilitācijas centrā.

Elerija jau vairākus gadus ir interesējusies par senajiem un ne tik senajiem Ehoridžas noslēpumiem un ir apņēmības pilna tos atklāt. Taču noslēpumu kļūst arvien vairāk, un tie izrādās bīstami…

# data[].attributes.body
Grāmata skar aktuālu tēmu – drošību internetā. Iespējams, ka spēcīgi izstāstīts un personisks stāsts spēj pusaudzim par to iemācīt daudz vairāk nekā sausi pasniegta informācija, piemēram, sociālo zinību stundā. Vienlaikus šis romāns ir apliecinājums tam, ka arī pēc piedzīvotiem satricinājumiem un nodevības ir iespējams dzīvot tālāk, ka tas nav pasaules gals. Taču par šādu mācību reālajā dzīvē var nākties dārgi maksāt.

Piecpadsmitgadīgo Annu sastopam brīdī, kad viņa kopā ar ģimeni pārceļas no Norvēģijas pilsētas Trumses uz mazāku pilsētiņu. Tur viņiem būs jaunas mājas, jauns darbs vecākiem un jauna skola Annai. Pamazām atklājas, ka pārcelšanās ir notikusi Annas dēļ. Kaut kas atgadījies viņas iepriekšējā skolā, un ģimene pārceļas, lai pasargātu Annu no notikušā sekām – bet kauns un vainas sajūta joprojām ir Annā pašā.

# data[].attributes.body
Pieci valdzinoši stāsti, pilni maģijas un negaidītu pavērsienu – “Dziesminieka Ķestera pasakas” jau gadsimtiem ilgi bijušas iemīļota vakara lasāmviela neskaitāmās burvju ģimenēs.

“Dziesminieka Ķestera pasakas” no oriģinālā rūnu raksta tulkojusi Hermione Grendžera, tās papildina profesora Baltusa Dumidora piezīmes, kas šajā izdevumā iekļautas ar laipnu Cūkkārpas arhīva atļauju.

# data[].attributes.body
Pie lasītājiem dodas Sandras Švarcas ceturtā grāmata. Iepriekšējie darbi tapuši piedzīvojumu, detektīva, sadzīviskajā žanrā, bet šī grāmatiņa autorei pašai ir īpaši dārga, jo stāsta par viņas tuvākajiem draugiem suņiem. Nelielo stāstiņu sērija ar dziļu iejūtību un aizrautību vēsta par mūsu mazo draugu piedzīvojumiem un attiecībām ar cilvēkiem un citiem dzīvniekiem.

Šī ir īsta ģimenes grāmata, kura būs saistoša dažādu paaudžu lasītājiem. Tajā kaut ko savu atradīs gan pieaugušie, gan bērni, jo šie ir stāsti, kas gan izklaidē, gan aizrauj, gan liek padomāt.

Grāmatu vēl tuvāku lasītājiem padarīs jaunā mākslinieka Toma Kalninska interesantās ilustrācijas.

# data[].attributes.body
Tiem, kuri sekojuši līdzi Lilijas Berzinskas grāmatu LAMZAKS MEKLĒ LAMZAKU un SKELETS SKAPĪ varoņu gaitām, atkal ir iespēja satikties ar jau pazīstamajiem jūrmalas ciema iemītniekiem. ATMIŅU KASTĒ notikumi virknējas ap uzticamo draugu četrotni — žiperīgo lietu kārtotāju Sipriki, racionālo domātāju Acaini, ēdelīgo labsirdi Krakānu un nerimtīgo fantastu Liedaga Trusi —, kuri sastop Pelēko. Liedagā klīstošajam radījumam nav ne jausmas par savu izcelsmi, un tāda pati neziņas migla ietin aizdomīgos atradumus — kasti un putu pikučus, kuri varētu būt gan nāriņu spļaudekļi, gan prusaku inde, gan maskēts melnā cauruma tukšums…

# data[].attributes.body
Šis muzejs ir atvērts visu diennakti un var lepoties ar izcilāko jūras iemītnieku kolekciju pasaulē, sākot no mikroskopiskām planktona sīkbūtnēm līdz lielākajam dzīvniekam, kāds jebkad dzīvojis uz mūsu planētas. Kā dziļūdens iemītnieki izstaro gaismu tumšajās dzīlēs? Ko ēd zilais valis? Kad izveidojušies okeāni un kādus noslēpumus tie glabā? Iepazīsti pasaules okeānu visā tā diženumā.

Grāmata tapusi sadarbībā ar Lielbritānijas Nacionālo Jūras akvāriju. Nacionālais Jūras akvārijs ir Okeāna aizsardzības fonda mājvieta.

No angļu valodas tulkojusi Maija Brīvere.

# data[].attributes.headline
Kāpēc? Lielo jautājumu enciklopēdija komiksos

# data[].attributes.subject
Kāpēc? Lielo jautājumu enciklopēdija komiksos

# data[].attributes.body
Pārāk svarīgi jautājumi, lai tos atstātu bez atbildes:

*Vai pieaugot mēs paliekam tie paši?

*Kāpēc gribam izcelties?

*Kāpēc jāklausa vecāki?

*Vai nosūdzēt ir slikti?

*Kāpēc mēs nevaram nopirkt visu, ko vēlamies?

Grāmata sniegs atbildes uz šiem un daudziem citiem jautājumiem un komiksi radīs papildus interesi. No franču valodas tulkojusi Inguna Brože.

# data[].attributes.body
Sava tēva uzdevumā aszobu pūķītis Oskars ceļo uz Mežonīgajiem rietumiem, lai sagādātu bizona gaļu. Mazais pūķis Kokosrieksts un dzeloņcūka Matilde, protams, dodas līdzi. Galu galā viņi vienmēr ir gribējuši satikt īstus indiāņus! Prērijā draugi uzduras milzīgam bizonam, kas pēkšņi satrakojas un metas viņiem virsū. Par laimi, pašā pēdējā brīdī uzrodas indiāņu meitene, vārdā Savvaļas Kamene. No vācu valodas tulkojusi Inga Karlsberga.

# data[].attributes.body
Gandrīz katrā ģimenē ir atskanējis klasiskais: “Lūdzu, lūdzu, mammīt (tēti), es gribu sunīti (kaķīti, zivtiņu…)!” Kad bērna lūgums atkārtojas neskaitāmas reizes, lielākā daļa no mums pagurst, bērnam skaidrojot un jautājot: vai zini, ka mīļdzīvnieks nav mantiņa un par to ik dienas būs jārūpējas? Ka dzīve ar sunīti būs ne tikai prieks, mīļums un rotaļas, bet arī atbildība un nemitīga mācīšanās? Vai tu vēlēsies to uzņemties? Vai spēsi?

Ja arī jūs esat pārdomās par to, vai ir īstais laiks, vai vispār vēlaties iegādāties suni vai citu dzīvnieciņu un vai jūsu mājoklis un ikdienas paradumi ir piemēroti tik svarīgam solim, šī būs īstā grāmata, kas palīdzēs tikt skaidrībā.

# data[].attributes.body
Arnolda Auziņa (1931) dzejoļu krājums “Triks un čiks” ar mākslinieces Ūnas Laukmanes ilustrācijām. Grāmata adresēta pirmsskolas un jaunākā skolas vecuma bērniem. Krājumā lasāmi nesen tapuši dzejoļi, kas uzrunā bērnus draudzīga vectētiņa balsī – jokojot, vērojot, par šo un to pabrīnoties, ironizējot, sabarot un dodot labi domātus padomus – cenšoties iekļauties jaunākās paaudzes dzīvē. Tieši tādi ir mūsu vectētiņi, un tādus mēs viņus mīlam,” saka krājuma redaktore Inese Zandere.

# data[].attributes.body
Grāmatā apvienotas latviešu mākslinieces Agijas Stakas krāšņi ilustrētas sešas pasakas. Tā būs atkaltikšanās ar jau iemīļotajiem pasaku tēliem – trim sivēntiņiem, Sarkangalvīti, vilku un septiņiem kazlēniem, briedēnu Bembiju, un varbūt arī ar vēl nepazītiem pasaku varoņiem.

# data[].attributes.body
Peksis ir mīļš un jauks pelēns, bet viņš dara tādus pašus nedarbus kā cilvēkbērni. Ziemassvētki vairs nav aiz kalniem, un Pelēna māmiņa zina, ka šis ir īstais laiks, kā iemācīt viņam kļūt līdzjūtīgam un devīgam.

Šī sirsnīgā grāmata ienesīs Ziemassvētku noskaņu jūsu mājās un palīdzēs katram mazam “pelēnam” saskatīt laiku un vietu, kurā kādam vajadzīgs atbalsts un palīdzība.

No itāļu valodas tulkojusi Astra Šmite.

# data[].attributes.body
"Enkanto" ir stāsts par neparasto Madrigalu ģimeni, kas dzīvo noslēgti Kolumbijas kalnos - maģiskā mājā, rosīgā ciematā, burvīgā vietā, ko dēvē par Enkanto. Enkanto maģija katram ģimenes bērnam ir dāvājusi īpašas spējas, pārcilvēcīgu spēku vai dotības sadziedēt. Tikai Mirabella ir palikusi bez spējām. Kad meitene uzzina, ka Enkanto maģija ir briesmās, viņa saprot, ka ir šīs neparastās ģimenes pēdējā cerība.

# data[].attributes.headline
Mani pirmie kino stāsti. Walt Disney klasika

# data[].attributes.subject
Mani pirmie kino stāsti. Walt Disney klasika

# data[].attributes.body
Šajā krājumā iekļauti populārākie Disneja studijas animācijas filmu stāsti ar klasiskajām ilustrācijām. Lai jauka tikšanās ar Dambo, Maugli, Simbu, Alisi un citiem kino varoņiem! Tulkojusi Diāna Alksne.

# data[].attributes.body
Aiz apsnigušajiem kokiem atskanēja spalgs KLIK!

Vēlreiz KLIK! Un vēl! KLIK-KLIK-KLIK!

Ziemā mežā putnu ir mazāk, jo daudzi rudenī aizlido uz dienvidiem.

Kurš gan tādā aukstumā klikšķina?

Šī jaukā grāmatiņa ir reizē izklaidējoša un izzinoša. Tās autore Daila Ozola un māksliniece Agate Lielpētere aicina uzmanīgāk paraudzīties apkārt, saskatīt un atpazīt putnus, kas arī ziemā dzīvo mums līdzās. Vai tu zini, kurš ir Latvijas mazākais putniņš?

# data[].attributes.body
Tīģeris ir lielākais kaķu dzimtas pārstāvis. Daudzi, un, protams, arī pats Tīģeris, uzskata, ka ir no visiem visskaistākais. Tieši tāpat daudzi domā, ka Tīģeris ir visniknākais. Īpaši jau Tīģera gadā. Bet vai tā ir taisnība? Kaut arī Tīģera ilkņi var būt pat 10 centimetrus gari.

Būt Tīģerim nav nekāds vieglais darbiņš. Tas ir tik ļoti aizraujoši, ievelkoši, pārsteidzoši, taču viegli tas nav. Te vajag kādam piezagties klāt, uz vēdera pa zemi lienot, te kādu nākas pierunāt, lai ļaujas tikt apēsts. Ir jāiesaistās garās un kulturālās sarunās par šo jautājumu, turklāt, kad nu lieta darīta, vēl jātaisnojas paziņām - vienas vienīgas klapatas. Taču reizēm, īpaši tad, kad laukā satumsis, gadās, ka būt Tīģerim kļūst gluži vai… maģiski.

# data[].attributes.body
Neparastā dzīvnieku pasaule vienmēr ir aizrāvusi un ieinteresējusi daudzus no mums. Šajā grāmatā apkopots ļoti daudz informācijas par dažādām dzīvajām radībām, kas sastopamas gan uz sauszemes, gan gaisā un ūdenī. Lai patīkams, pārsteigumiem un atklāsmēm bagāts ceļojums brīnumainajā dzīvnieku pasaulē.

# data[].attributes.body
Grāmatas saturā spēles, metodes, idejas emocionālās un sociālās inteliģences attīstīšanai, kuras pielietojamas un piemērotas dažādiem emociju, izjūtu, vajadzību mirkļiem.

Mammām, tētiem, vecvecākiem, skolēniem un skolotājiem, uzņēmējiem, biznesmeņiem, savas dzīves veidotājiem.

Iekļautas valsts izglītības politikas tikumu vadlīnijas saskaņā ar Skola 2030 standartiem.

# data[].attributes.body
Ar ko mēs cits no cita atšķiramies?

Un kas mums visiem ir kopīgs?

Tie ir tikai daži no daudzajiem jautājumiem, uz kuriem sniegtas atbildes šajā aizraujošajā grāmatā, kas mudina aizdomāties, cik mūsu pasaule ir daudzveidīga un brīnišķīga!

# data[].attributes.body
Grāmata “Darbiņi visam gadam” noderēs bērniem vai visām ģimenēm par ideju krātuvi radošiem, oriģināliem darbiem, kas pieskaņoti gan dabas norisēm, gan dažādiem svētkiem visa gada garumā. Te varēs gūt iedvesmu ātri paveicamiem darbiņiem un nopietniem rokdarbu projektiem. Grāmata piedāvā pārveidot skaistās, noderīgās lietās dabā atrodamas veltes – ziedus, lapas, koku zarus – un dažkārt atkritumu tvertnei nolemtus priekšmetus. Lai palīdzētu mazajiem lasītājiem izgatavot iecerēto ideju, katra darbiņa veikšanas gaita soli pa solim parādīta fotogrāfijās. Ar vienu, divām, trīs saulītēm atzīmēta darbiņa grūtības pakāpe.

# data[].attributes.body
Vai zināji, ka miegā nevar nošķaudīties? Ka guļ ne vien dzīvnieki, bet arī augi?

Šī grāmata tevi iepazīstinās ar brīnumaino miega pasauli, atklās daudzus interesantus faktus un palīdzēs rast atbildes uz jautājumiem par šo tik būtisko cilvēku dzīves sastāvdaļu. Arī uz tādiem jautājumiem, kādi līdz šim tev vēl nebija ienākuši prātā!

No angļu valodas tulkojusi Aija Biezaite.

# data[].attributes.body
Markam ir mamma, tētis, vecmāmiņa un kaķis, taču vectēva nav. Vecmāmiņa par viņu negrib runāt, arī mamma par savu tēvu neko nezina. Kas gan viņš ir, šis noslēpumainais vectētiņš? Nejaušs atgadījums Marku uzved uz viņa pēdām.

"Beidzot Krievijā ir parādījusies pirmā laikmetīgā bērnu grāmata. Ne īsti pasaka, ne detektīvs, bet brīnišķīgs stāsts par mūsdienu puisēnu. No tā nav iespējams atrauties! Lasiet šo lielisko grāmatiņu – "Klau, aizbrauksim uz Unalašku!" Es arī pati labprāt turp aizbrauktu!"/Rakstniece Ludmila Uļicka.